આજે વિશ્વની ‘બેસ્ટ ઈકોટેલ’ – પર્યાવરણના ક્ષેત્રમાં વિશિષ્ટ યોગદાન આપવા બદલ વિશ્વમાં સૌથી વધુ પુરસ્કારો પ્રાપ્ત કરનારી હૉટેલ તરીકે ‘ઓર્કિડ’ની વાહવાહ બોલાય છે. ખાસ તો એ કહેવાનું કે ‘ઓર્કિડ’ પૂરેપૂરી બંધાઈ ચૂક્યા બાદ સૌથી પહેલો પત્ર મેં રાયબહાદુર ઓબેરૉયને લખ્યો. પોતે તો આવી શક્યા નહીં પણ મારા આમંત્રણને માન આપીને એમના દીકરા વિકી ઓબેરૉય ‘ઓર્કિડ’માં આવ્યા. મારી પ્રશંસા કરતાં એમણે કહ્યું :